b'\n_START_ARTICLE_\nOnnen maa\n_START_SECTION_\nVastaanotto\n_START_PARAGRAPH_\nOnnen maa oli Markku P\xc3\xb6l\xc3\xb6sen ensimm\xc3\xa4inen teatterilevitykseen p\xc3\xa4\xc3\xa4ssyt elokuva. Se syntyi Suomen elokuvas\xc3\xa4\xc3\xa4ti\xc3\xb6n, Yleisradion, MTV3:n ja AVEKin Sparrausrinki-hankkeen rahoittamana.Teattereissa elokuva sai vain vajaat 15\xc2\xa0000 katsojaa, mutta ensimm\xc3\xa4isen televisioesityksen 1993 n\xc3\xa4ki yli miljoona suomalaista. Vuoden 1995 tv-uusinta sai noin 700 tuhatta ja vuoden 1998 uusinta yli 800 tuhatta katsojaa. _NEWLINE_Onnen maa sai 200\xc2\xa0000 markkaa elokuvatuotannon laatutukea ja palkittiin Risto Jarva -palkinnolla 1993. Se sai samana vuonna my\xc3\xb6s Nordisk Panoraman lyhytelokuvapalkinnon sek\xc3\xa4 Kettu-palkinnon. Vuoden 1994 Jussi-gaalassa Onnen maa palkittiin parhaana elokuvana ja Markku P\xc3\xb6l\xc3\xb6nen parhaasta k\xc3\xa4sikirjoituksesta. Jussin saivat my\xc3\xb6s Veikko Tiitinen parhaasta miessivuosasta Ukin roolissa ja Minna Santakari sek\xc3\xa4 Onnen maan ett\xc3\xa4 Akvaariorakkauden lavastuksista. Onnen maa otettiin Jussi-gaalan ehdokaselokuvien joukkoon vasta Kari Uusitalon vaatimuksesta._NEWLINE_P\xc3\xb6l\xc3\xb6nen laati elokuva\xc2\xadk\xc3\xa4sikirjoituksestaan my\xc3\xb6s n\xc3\xa4ytelm\xc3\xa4version, jota on esitetty ymp\xc3\xa4ri Suomea monissa ammatti- ja kes\xc3\xa4teattereissa.'